Norma

=**Norma **= user:hakjon = = Også kjent som ****// En politikers kjærlighed // ****, ** er et av Henrik Ibsens dramaer. Det ble skrevet i løpet av siste halvdel av mai, 1850, og publisert anonymt i det satiriske, litterære ukebladet Andhrimner i juni, 1851. Norma ble skrevet som en parodi på Vincenzo Bellinis opera //Norma//, men med figurer framstilt som personligheter fra det aktuelle politiske livet i Norge. Bellinis drama utspiller seg i Gallia rundt år 50 f.Kr., og handler om Norma, som er prestinne i druidenes tempel. Hun har vært nødt til å sverge på at hun vil motarbeide romerne som undertrykker landet og folket hennes. Problemet er bare at hun har forelsket seg i den romerske prokonsulen Pollione, som hun også har to barn med. Pollione er på sin side forelsket i Adalgisa, som også er prestinne i druidenes tempel. Da Adalgisa forteller dette til Norma, blir hun besatt av tanken på hevn. Fortvilet som hun er, vil Norma ta livet av sine to barn, men hun får ikke seg selv til å gjøre noe så grusomt. Hun ber i stedet Adalgisa ta med seg de to barna, og dra sammen med Pollione til Roma, hvor de kan gifte seg. Dette vil ikke Adalgisa gå med på, og hun ber Pollione ta Norma tilbake. Da prøver Pollione å bortføre Adalgisa fra tempelet, slik at de kan dra til Roma, men han mislykkes, og blir fanget av druidene. Norma er villig til å redde ham dersom han tar henne tilbake, men dette vil ikke Pollione. I druidenes forsøk på å finne ut hvem som har forrådt tempelet deres, og elsket en fiende tilstår Norma. Med denne tilståelsen vinner hun tilbake Polliones kjærlighet, men de blir sammen brent på bålet. Ibsens stykke ble første gang gitt ut i bokform i 1909, men ble ikke satt opp i teateret før i 1994. Dette er den siste i rekken av Ibsen-dramaenes premierer. Kilder: [|Ibsen.net], wikipedia.org
 * 